section_heading: Bračni diktator
paragraph_text: Usporedno s poslovnim uspjehom, njegov otac Ed Turner sve je češće zapadao u depresije, koje su rezultirale pogrešnim poslovnim odlukama. U tešku krizu zapao je nakon što je, mimo svake poslovne logike, odlučio za male novce prodati vodeću podružnicu svoje tvrtke. Nije želio prevariti kupca, a shvatio je da će tvrtka, koju je ipak odlučio ostaviti sinu, biti znatno oslabljena. Rano ujutro, 5. ožujka 1963., na obiteljskoj plantaži Binden, ubio se revolverom kalibra 38.